คือ ผมเปนห่วงแฟนมากครับ แฟนผมอายุ 19 เปนคนตัวเล็ก ไม่ค่อยแข็งแรงสะเท่าไหร่คือแฟนผม ตกขาวบ่อยมากเลยครับ เท่าที่สังเกตมา ช่วงเมนมา จะเจ็บทรมารมาก ผมก็ไม่เข้าใจหรอก ว่าเจ็บขนาดอยากทราบว่า มีสาเหตุเกิดจากอะไรครับ มีวิธีแก้ปัญหานี่ยัง ให้ดีขึ้นเปนห่วงมากจริงๆครับ
วัสดีค่ะ สำหรับอาการปวดประจำเดือนในคนอายุน้อย มักเป็นอาการปวดประจำเดือนชนิดปฐมภูมิ คือเป็นการปวดประจำเดือนที่ไม่ได้เกิดจากความผิดปกติของมดลูกหรือรังไข่ เชื่อว่ามีสาเหตุมาจากการเปลี่ยนแปลงของฮอร์โมนในระหว่างมีประจำเดือน และมาจากสารพรอสตาแกลนดิน ที่หลั่งออกมาจากเยื่อบุโพรงมดลูกมากกว่าปกติและมาออกฤทธิ์ที่มดลูก ทำให้มดลูกมีการบีบเกร็งตัวและเกิดอาการปวดที่บริเวณท้องน้อย โดยจะมีอาการมากที่สุดในช่วงอายุ 15-25 ปี หลังจากวัยนี้ไปอาการจะค่อย ๆ ลดลง มีเพียงส่วนน้อยที่ยังอาจมีอาการตลอดไปจนถึงวัยหมดประจำเดือนอย่างไรก็ตามหากอาการปวดประจำเดือนเป็นรุนแรงขึ้นเรื่อยๆ และมีอาการปวดตั้งแต่ก่อนมีเลือดประจำเดือนมาและยังปวดต่อไปอีกแม้ประจำเดือนหยุดไปแล้ว อาจโดยมีสาเหตุมาจากความผิดปกติของมดลูกและรังไข่ (แต่มักพบในหญิงวัยกลางคนขึ้นไป) เช่น เนื้องอกมดลูก เยื่อบุโพรงมดลูกเจริญขึ้นผิดที่ ซีสต์ที่รังไข่ โดยเฉพาะช็อกโกแลตซีสต์นอกจากนี้อาจเกิดจากการตั้งครรภ์และมีภาวะแทรกซ้อนเกิดขึ้น เช่น ท้องนอกมดลูก แท้ง ครรภ์ไข่ปลาอุก เป็นต้นหากอาการปวดท้องเป็นเฉพาะช่วงมีประจำเดือน เมื่อประจำเดือนหมดแล้วไม่มีอาการปวดท้องอีก อาการปวดดังกล่าวก็น่าจะเป็นอาการปวดชนิดปฐมภูมิค่ะการดูแลตนเองในเลื้องต้น ได้แก่ การใช้การประคบร้อนที่บริเวณท้องน้อย อาบน้ำด้วยน้ำอุ่น ลดอาหารเค็ม งดเครื่องดื่มแอลกอฮอล์ เครื่องดื่มที่มีคาเฟอีนต่างๆ ทานอาหารที่มีประโยชน์ งดหาการรสจัด ออกกำลังกายอย่างสม่ำเสมอ นอนพักผ่อนให้เเพียงพอ หากปวดมากอาจทานยาแก้ปวด เช่นไอบูโพรเฟน,เมเฟนามิค แอซิด (mefenamic acid) เป็นต้น โดยรับประทานก่อนที่ประจำเดือนจะมาหากอาการปวดยังคงเป็นมาก ไม่ทุเลาแม้ทานยา ควรไปพบแพทย์ค่ะสำหรับอาการตกขาว หากเป็นตกขาวใส หรือขาวขุ่น ไม่มีกลิ่นเหม็น ไม่คันหรือแสบช่องคลอด ก็ถือว่าเป็นตกขาวที่ปกติค่ะ ไม่จำเป็นต้องทำอะไร แต่หากมีสีเหลืองเข้ม เขียว ปริมาณมาก เป็นฟอง มีกลิ่นเหม็นรุนแรง มีเลือดปน มีคันหรือแสบช่องคลอด จึงจะถือว่าเป็นตกขาวที่ผิดปกติ ควรไปพบแพทย์เพื่อรักษาค่ะ